b"\n_START_ARTICLE_\nBob Warner\n_START_SECTION_\nBiografi\n_START_PARAGRAPH_\nBob var administrerende direkt\xc3\xb8r for et multinationalt selskab og far til Kate og Marie Warner. Hans kone d\xc3\xb8de mange \xc3\xa5r f\xc3\xb8r Dag 2. Hans yngste datter Marie skulle giftes med Reza Nayieer, en ledende medarbejder i Bobs firma i l\xc3\xb8bet af Dag 2._NEWLINE_Kate kom til sin far med sin mistanke om Rezas aktiviteter, bekymret for om han ikke var den mand de troede han var, specielt efter at finansielle optegnelser satte ham i forbindelse med terroristen Syed Ali. Bob bekymrede sig ikke om det, og fors\xc3\xb8gte at forsikre hende om at hun kunne stole p\xc3\xa5 Reza. Kate forblev dog skeptisk._NEWLINE_CTU ankom dog som f\xc3\xb8lge af Kates unders\xc3\xb8gelse og gav sig til at afh\xc3\xb8re Reza. Reza n\xc3\xa6gtede ethvert kendskab til Ali men endte med at beskylde Bob for at have st\xc3\xa5et for transaktionerne. Bob n\xc3\xa6gtede ogs\xc3\xa5 ethvert bekendtskab til Ali, og afsl\xc3\xb8rede at han til tider havde arbejdet freelance for CIA, ved at bruge sit firma til at fremsende information for dem._NEWLINE_Efter at have v\xc3\xa6ret tilbageholdt i flere timer, er Bob forf\xc3\xa6rdet over at h\xc3\xb8re at det havde v\xc3\xa6ret Marie som havde arbejdet med Ali, og at hun havde myrdet Reza og to CTU agenter da de afsl\xc3\xb8rede hendes rolle._NEWLINE_Marie blev dog senere fanget og midlertidigt tilbageholdt i CTU's hovedkvarter. Bob bes\xc3\xb8gte sin datter og bad hende om at fort\xc3\xa6lle hvorfor hun havde gjort de ting hun gjorde. Kate, som med egne \xc3\xb8jne havde set hvad hendes s\xc3\xb8ster samme dag havde v\xc3\xa6ret i stand til, fortalte ham at Marie ikke ville give ham noget svar som han eller Kate nogensinde ville kunne forst\xc3\xa5."